Skagern

Skagern er en innsjø på grensen mellom Värmland og Västergötland, delvis i landskapet Tiveden i Sverige. Innsjøen ligger 68,2 meter over havet, og 25 meter over Vänern i nedbørsfeltet til Göta älv. Arealet er 132,2 kvadratkilometer, som gjør Skagern til Sveriges 19. største innsjø. Fra nord til sør er lengden ca. 20 kilometer og bredden fra vest til øst utgjør nær 10 kilometer. Fra nord kommer elven Svartälven eller Letälven og fra sør kommer flere bekker fra Tiveden. Utløpet er mot vest gjennom Gullspångsälven til Vänern. Området rundt er for det meste fjell og skog.

Det samlede nedbørsområdet utgjør 5 026,15 kvadratkilometer. 43,7 % av dette er vannflater, 32 % er skog og 12 % er landbruksareal.

Vannkvaliteten er bra, bortsett fra luftbårne forurensninger av bromerte flammehemmere og kvikksølvforbindelser som overalt ellers i Skandinavia. Den økologiske status klassifiseres likevel som «moderat» (sv. måttlig) på grunn av vannkraftregulering.

Skagerns fiskevårdsområdesförening oppgir at det er 23 arter av fisk i Skagern.

 Historie 
Den eldste kjente navneformen er Scaður fra begynnelsen av 1300-tallet. Dette antas å komme fra et ord som betyr «välla fram» på svensk. Stavningen med g vises først på 1600-tallet.Svenskt ortnamnslexikon (2003) side 275.

1916 fikk selskapet Gullspång-Munkfors, tillatelse av kong Gustav V til å regulere vannet, mot grunneiernes protester. Reguleringshøyden var rundt 1,6 meter. Dette var sannsynligvis den største reguleringen for vannkraftsformål til da i Sverige.

 Se også 
 Liste over innsjøer i Skandinavia

 Referanser 
Svenskt Vattenarkiv - delavrinningsområden 2010 (SVAR 2010)

 Eksterne lenker 
 Naturvårdsverket – Kartlegging och analys av ytvatten 
 Nedbørsfelt på sveriges meteorologiske og hydrologiske institutt Vattenwebb (S-HYPE) 
 Sportsfiske på Skagern

Kategori:Innsjøer i Västra Götalands län
Kategori:Innsjøer i Värmlands län